
Tukimateriaali, Ruotsin kieli, A-oppimäärä

Kasvu kulttuuriseen moninaisuuteen ja kielitietoisuuteen T1-T4

Kielenopiskelutaidot T5-T6  

Ruotsin kieli, A-oppimäärä
Tavoite 1 
  
Arvioinnin kohde 

· Suomen ja Pohjoismaiden kielellisen ja kulttuurisen ympäristön sekä suomen ja ruotsin kielen aseman ja merkityksen tunteminen Suomessa

Opetuksen tavoitteet 

· Kannustaa oppilasta kiinnostumaan lähiympäristön, Suomen ja Pohjoismaiden kielellisestä ja kulttuurisesta runsaudesta sekä suomen ja ruotsin asemasta kansalliskielinä 

Oppimisen tavoitteet 

· Oppilas oppii tunnistamaan lähiympäristönsä ja Pohjoismaiden kielellistä ja kulttuurista moninaisuutta sekä ymmärtämään suomen ja ruotsin kielen aseman ja merkityksen kansalliskielinä. 

· Oppilas oppii ruotsin kielen merkityksestä avainkielenä pohjoismaisiin kieliin ja kulttuureihin. 


  
Tavoitteen T1 teemoihin liittyvät esimerkkikysymykset 

1 Mitkä ovat Suomen kansalliskielet? 
2 Mitkä ovat Pohjoismaat ja niiden kielet? 
3 Kuka puhuu ja käyttää ruotsin kieltä Suomessa? 
4 Missä tilanteissa ruotsia käytetään Suomessa? Missä olet itse käyttänyt ruotsin kieltä?
5 Anna esimerkkejä siitä, miten suomenruotsalainen kulttuuri eroaa suomalaisesta kulttuurista.
6 Missä sinä tarvitset ruotsin kielen taitoa tulevaisuudessa? 

Toinen kotimainen kieli, A-oppimäärä 
Tavoite 2  

Arvioinnin kohde 
· Ei käytetä arvosanan muodostamisen perusteena. Oppilasta ohjataan pohtimaan kokemuksiaan osana itsearviointia.
Opetuksen tavoite 
· Motivoida oppilasta arvostamaan omaa kieli- ja kulttuuritaustaansa sekä maailman kielellistä ja kulttuurista moninaisuutta ja kohtaamaan ihmisiä ilman arvottavia ennakko-oletuksia 
Oppimisen tavoite 
· Oppilas oppii arvostamaan omaa kieli- ja kulttuuritaustaansa sekä maailman kielellistä ja kulttuurista moninaisuutta. Hän oppii kohtaamaan ihmisiä ilman arvottavia ennakko-oletuksia. 

  
Tavoitteen T2 teemoihin liittyvät itsearviointikysymykset 

1 Mitä kieliä käytät arjessasi? 
2 Kuinka monta eri kieltä tunnistat puheesta tai kirjoituksesta? 
3 Mitä nämä kielet ovat? 
4 Minkä kieliin liittyvän kokemuksen haluaisit jakaa muiden kanssa?
5 Onko jollakin kielellä arvostetumpi asema kuin toisilla? Anna esimerkkejä.










Toinen kotimainen kieli, A-oppimäärä 
Tavoite T3 
  
Arvioinnin kohde 

· Kielellinen päättely

Opetuksen tavoite

· Ohjata oppilasta havaitsemaan kieliä yhdistäviä ja erottavia ilmiöitä sekä tukea oppilaan kielellisen uteliaisuuden ja päättelykyvyn kehittymistä 

Oppimisen tavoite 

· Oppilas oppii tunnistamaan kieliä yhdistäviä ja erottavia ilmiöitä sekä kehittämään kielellistä päättelykykyään.  

Tavoitteen T3 teemoihin liittyvät esimerkkikysymykset 

1 Mitä eroja olet huomannut ruotsin kielen ja äidinkielesi välillä?
2 Onko ruotsin kielellä ja äidinkielelläsi jotain yhteistä? Pohdi esim. sanastoa ja rakenteita.
3 Miten muiden kielten osaaminen on auttanut sinua ruotsin opinnoissa?  
4 Ota selvää joidenkin sinulle tärkeiden ruotsin kielen sanojen alkuperästä. Mistä kielestä sanat ovat tulleet ruotsin kieleen?
  
















Toinen kotimainen kieli, A-oppimäärä 
Tavoite T4 

Arvioinnin kohde 

· Ruotsinkielisen aineiston löytäminen

Opetuksen tavoite
 
· Ohjata oppilasta löytämään ruotsinkielistä aineistoa

Oppimisen tavoite 

· Oppilas oppii löytämään ja valitsemaan itselle sopivaa ja kiinnostavaa
ruotsinkielistä aineistoa. 
  
Tavoitteen T4 teemoihin liittyvät esimerkkikysymykset 

1 Mitkä aihepiirit kiinnostavat sinua?
2 Oletko saanut opiskella sinua kiinnostavien aiheiden sisältöjä ja sanastoa ruotsin opinnoissa?
3 Oletko löytänyt sinua kiinnostavia aineistoja esim. lehdistä, verkkojulkaisuista, sosiaalisesta mediasta tai jostain muualta?
4 Miten olet hyödyntänyt niitä ruotsin opinnoissasi? 
5 Miten voit kehittää kielitaitoasi myös koulun ulkopuolella?  
















Toinen kotimainen kieli, A-oppimäärä 
Tavoite T5 

Arvioinnin kohde 

· Ruotsin kielen opiskelun tavoitteista kertominen ja ryhmässä toimiminen

Opetuksen tavoite 

· Tutustua yhdessä opetuksen tavoitteisiin ja luoda salliva opiskeluilmapiiri, jossa
tärkeintä on viestin välittyminen sekä kannustava yhdessä oppiminen

Oppimisen tavoite 

· Oppilas oppii kertomaan ruotsin kielen opiskelun tavoitteistaan sekä tekemään yhteistyötä ja toimimaan ryhmässä muita kannustaen. 
  



Tavoitteen T5 teemoihin liittyvät esimerkkikysymykset 

1 Mikä on tavoitteesi ruotsin opinnoissa?  
2 Millaiset yhdessä muiden kanssa tehtävät harjoitukset auttavat sinua oppimaan?  
3 Miten kannustat muita ruotsin tunneilla?













Toinen kotimainen kieli, A-oppimäärä 
Tavoite T6 

Arvioinnin kohde 

· Vastuun ottaminen ruotsin kielen opiskelusta ja sopivien kielen oppimistapojen löytäminen

Opetuksen tavoite 

· Ohjata oppilasta ottamaan vastuuta omasta kielenopiskelustaan ja kannustaa oppilasta harjaannuttamaan kielitaitoaan rohkeasti ja myös tietoja viestintäteknologiaa käyttäen sekä kokeilla, millaiset tavat oppia kieliä sopivat kullekin parhaiten

Oppimisen tavoite 

· Oppilas oppii ottamaan vastuuta ruotsin kielen opiskelustaan. Hän oppii eri tapoja oppia kieliä sekä hyödyntämään tieto- ja viestintäteknologiaa ruotsin
kielen taitonsa kehittämisessä ja käyttämään ruotsin kielen taitoaan rohkeasti. 


Tavoitteen T6 teemoihin liittyvät esimerkkikysymykset 

1 Miten opit kieliä parhaiten? Mitkä tavat eivät ole toimineet?
2 Mitkä tieto- ja viestintäteknologian ohjelmat tai sovellukset auttavat sinua oppimaan ruotsia tai muita kieliä?  



